पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी पुलिस ने 8 लाख 7 हजार रुपए की ठगी के आरोप में बाप-बेटे पर मामला दर्ज किया है। जांच अधिकारी भजन सिंह के अनुसार सौरव कुमार निवासी दशमेश नगरी जलालाबाद ने बयान दर्ज करवाए थे कि चंदन चलाना व संदीप चलाना वासी लेश हाउस नजदीक संजीव पार्क पीलीबंगा (हनुमानगढ़) उसके करीबी थी, जिन्होंने उससे 11 लाख रुपए उधार लिए थे। सौरव कुमार ने अपने उधार दिए पैसे उनसे मांगे तो चंदन चलाना ने उसे 11 लाख रुपए का एक चेक दे दिया जोकि बाउंस हो गया। इसके चलते उसने चंदन चलाना के खिलाफ अदालत में इस्तगासा दायर कर दिया। अदालत ने उसे तलब किया तो आरोपियों ने कार्रवाई से बचने के लिए योजना बनाई और धोखा देने के लिए गणमान्यों को बीच में डाल राजीनामे की बात कर ली, जिसके तहत उन्होंने 11 लाख की रकम में पहली किश्त नकद और बाकी किश्तें बैंक द्वारा देने का वादा किया। इस संबंधी साढ़े तीन लाख, 4 लाख व साढ़े 7 लाख रुपए के चेक दे दिए थे। राजीनामे के चलते उसने अदालत में दायर तिथि 19 अक्टूबर 2019 को इस्तगासा वापस ले लिया और विश्वास में रखने की खातिर कुछ किश्तें अदा कर दीं। बाकी किश्तें कोरोना महामारी शुरू होने से पहले देनी बंद कर दीं। इस संकट की घड़ी में सौरव कुमार ने भी उसे किश्तें देने संबंधी दबाव नहीं डाला। सातवें महीने सरकार ने कारोबार संबंधी छूट की घोषणा की तो उसने चंदन चलाना को 8 लाख 7 हजार रुपए बकाया राशि की किश्तों की अदायगी करने संबंधी कहा तो वह लारे लगाने लगे। फिर चंदन ने राजीनामे के उसे दिए साढ़े तीन लाख, 4 लाख व साढ़े 7 लाख के चेक बैंक में लगाए तो एक चेक खाता बंद, दूसरा स्टॉप व तीसरा बाउंस हो गए। आरोपियों ने फोन उठाना बंद कर दिया। आरोपियों पैसे वापस देने से मना कर दिया। आरोपियों ने जान से मारने की धमकियां भी दीं। शिकायत फाजिल्का के सीनियर पुलिस कप्तान को दी, जिस पर कार्रवाई करते हुए पुलिस ने दोनों आरोपियों पर धारा 420 व 120बी के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn